Med formannskapslovene fra 1837 ble Stjørdal prestegjeld opprettet som eget formannskapsdistrikt (kommune). Prestegjeldet ble delt i 1849 og kommunen i 1850. I 1902 ble kommunen delt igjen, så de tre sognene ble egne kommuner: Stjørdal (Værnes), Skatval og Lånke. I 1962 ble Stjørdal, Skatval, Lånke og Hegra kommuner slått sammen til den nye Stjørdal kommune. Gamle Stjørdal kommune hadde 6 204 innbyggere ved sammenslåingen. Stjørdalshalsen ble administrasjonssentrum.